Source: https://newsbook.com.mt/keith-schembri-ma-jitfaccax-il-qorti-f-kaz-kontra-busuttil/
Timestamp: 2020-05-29 18:58:12+00:00
Document Index: 121739

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Keith Schembri ma jitfaċċax il-Qorti f'każ kontra Busuttil - Newsbook
Keith Schembri ma jitfaċċax il-Qorti f’każ kontra Busuttil
22 ta' Marzu 2018 1:56 PM
Iċ-Chief of Staff tal-Prim Ministru Keith Schembri naqas milli jidher fil-Qorti dalgħodu f’każ ta’ libell li huwa fetaħ kontra Simon Busuttil dwar allegazzjonijiet ta’ korruzzjoni.
Il-kawża kienet skedata għal-lum.
Hekk kif bdiet is-seduta, il-Qorti osservat li għal-lum kellu jittella' Keith Schembri, b'sorsi mill-Qorti jikkonfermaw ma' Newsbook.com.mt li Keith Schembri kellu jixhed fil-Qorti llum.
L-avukati ta’ Keith Schembri nfurmaw lill-Qorti li l-klijent tagħhom “ma setax jattendi” għas-seduta.
Il-każ imur lura għall-2016 meta waqt dimostrazzjoni nazzjonali kontra l-korruzzjoni, Simon Busuttil kien semma lil Keith Schembri.
Schembri kien fetaħ il-każ fejn qed jgħid li l-allegazzjonijiet imposti fuqu minn Simon Busuttil jammontaw għal libell fil-konfront tiegħu.
Fi tweets separati kemm Keith Schembri u anki Simon Busuttil tkellmu dwar il-każ. Keith Schembri qal li Simon Busuttil kellu jagħmel talba uffiċjali fil-Qorti. Schembri qal li ħerqan li se jaffaċċja lil Busuttil fil-Qorti fit-3 ta’ Mejju li ġej.
@SimonBusuttil never filed a formal request in Court. He believes rules apply to all except himself. Looking forward to face Busuttil in Court on 3rd May to expose his lies. Busuttil cannot accept that he succeeded in leading his party to the biggest electoral defeat in history.
— Keith Schembri (@keithaschembri) March 22, 2018
Min-naħa tiegħu, Simon Busuttil qal li ċ-Chief of Staff Keith Schembri ma telax jixhed u għalhekk staqsa minn xhiex qed jibża’.
Surprise, surprise, the Prime Minister’s Chief of Staff @keithaschembri did NOT turn up in Court today to face questions on @PanamaPapers. What is he afraid of? #DaphneCaruanaGalizia @ICIJorg https://t.co/PtTPBVtMSm
— Simon Busuttil (@SimonBusuttil) March 22, 2018
L-Artiklu ta' QabelIl-Gvern u l-MUMN jaqblu dwar “laqgħa pożittiva” ma’ Steward Healthcare
L-Artiklu li Jmiss“L-MFSA triq waħda fadlilha” – espert finanzjarju